  Анжелика Тихонова корреспондент 0 градусозь шуныт кариськоз Удмуртиын таяз арняе. Со сярысь Facebook мерлыко вотэс бамын ивортӥз элькунысь Гидрометцентрысь куазез эскеронъя ёзэтлэн кивалтӥсез Алла Шумихина. Куазез чакласьлэн верамезъя, матысь нуналъёсы улосвыламы куазь вылын антициклон шӧдӥськоз. Удмуртиысь тросаз ёросъёсын лымыяны кулэ ӧвӧл. «Температура каллен будоз, уйин омырын -9…-14 градусозь луоз, нуназе — -7…-12 градус. Покчиарняе тросаз ёросъёсын ӧжыт гинэ лымы усёз, нуназе омыр -4…-9 градусозь кезьыт луоз», — ивортӥз Шумихина. Удмуртарняе, 25-тӥ шуркынмонэ, шуныт фронт ортчемен лымы усьыны быгатоз. «Нуназе температура 0…-5 градусозь ӝутскоз. Интыен-интыен йӧвалег луыны быгатоз», — пусйиз куазез чаклась. Шутэтскон нуналъёсы температура нош ик усёз. Тегъёс: Мерлык Ижкар Гидрометцентр Удмуртия куазь Тол  